Diari Oficial de la Generalitat Valenciana


Sumari del DOGV 5958, del 19-02-2009 (2009/1670)

RESOLUCIÓ de 25 de setembre de 2008, del conseller de Medi Ambient, Aigua, Urbanisme i Habitatge, per la qual s'aprova definitivament la modificació puntual número 63 del Pla General d'Ordenació Urbana d'Orihuela.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5958

Data del DOGV
:   19-02-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/1670


Data del document
:   25-09-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Orihuela
    * pla d'urbanisme

RESOLUCIÓ de 25 de setembre de 2008, del conseller de Medi Ambient, Aigua, Urbanisme i Habitatge, per la qual s'aprova definitivament la modificació puntual número 63 del Pla General d'Ordenació Urbana d'Orihuela. [2009/1670]  
Vist l'expedient remés per l'Ajuntament d'Orihuela relatiu a la modificació puntual número 63 del Pla general, a l'efecte de la seua aprovació definitiva, i de conformitat amb els següents  
Antecedents de fet  
Primer. L'expedient va ser sotmés a informació pública mitjançant Decret d'Alcaldia del dia 18 de febrer de 2008, amb la publicació de l'anunci en el Diari Oficial de la Comunitat Valenciana de 18 de març de 2008, i en el diari Información de 27 de febrer del mateix any. Després del pertinent període d'exposició pública, en el qual no s'hi van presentar al·legacions, va ser aprovat provisionalment pel Ple de l'Ajuntament en data 29 d'abril de 2008.  
Segon. La documentació està integrada per memòria informativa, memòria justificativa i fitxa del catàleg.  
Tercer. L'objecte de la modificació és el canvi del grau de protecció segons la catalogació continguda en el Pla General d'Orihuela de l'actual edifici de la Plaça de Bous.  
Actualment l'edifici està catalogat com a segon grau de protecció, que determina l'obligació de conservar la fatxada i els elements interiors que articulen la concepció arquitectònica de l'edifici. La proposta consisteix a catalogar-lo dins del quart nivell de protecció, que pretén la conservació ambiental, i admet la demolició i reconstrucció de l'edifici amb manteniment del criteri original de composició i l'articulació de façana i coberta.  
La justificació a què fa referència la proposta per a realitzar aquest canvi en el grau de protecció és que la tribuna va ser demolida fa més de 15 anys pel seu amenaçador estat de ruïna i la resta de l'edifici disposa d'un estat de deteriorament avançat a causa de l'abandó de l'edifici que té més de 100 anys. Tot això, unit a la inadequació de l'edifici a la normativa vigent en matèria de seguretat en cas d'incendis, accessibilitat, policia d'espectacles etc., obliga a reconsiderar el grau de protecció que actualment té l'edifici, que impediria realitzar totes les obres necessàries per a la seua adequació, i és per això que es proposa el canvi a quart nivell de protecció.  
Com a conseqüència de la proposta es modifiquen les llistes de segon grau de protecció i quart grau de protecció del Catàleg del Pla general, com també les fotos i peus de foto de l'edifici número de catalogació 100, que és la Plaça de Bous, que passa a tenir quart grau de protecció.  
Quart. Consta en l'expedient l'informe emés per la directora general de Patrimoni Cultural Valencià de la Conselleria de Cultura i Esport en data 3 d'abril de 2008 en sentit favorable, del qual s'extrau el següent:  
«Es pretén el canvi de grau de protecció de l'edifici de la Plaça de Bous que tenia en el catàleg el segon grau de protecció, i es proposa assignar-li ara el quart grau de protecció, canvi motivat per les circumstàncies actuals concurrents.  
Per tant, de conformitat amb l'informe dels serveis tècnics i vistos els preceptes indicats s'emet informe favorable a l'efecte patrimonial la modificació puntual número 63 del PGOU consistent en el canvi de grau de protecció corresponent a l'edifici de la Plaça de Bous.»  
Cinqué. La Comissió Territorial d'Urbanisme d'Alacant, en sessió de data 30 de juny de 2008, va acordar informar favorablement la modificació puntual número 63 del Pla general d'Orihuela, i proposar al conseller de Medi Ambient, Aigua, Urbanisme i Habitatge la seua aprovació definitiva.  
Fonaments de dret  
Primera. El procediment seguit per l'Ajuntament és d'acord amb el que preveu l'article 90 per remissió de l'article 94 de la Llei 16/2005, Urbanística Valenciana.  
Segona. La documentació està completa, a l'efecte del compliment de l'article 68 de la Llei 16/2005 Urbanística Valenciana i de l'estudi de l'expedient.  
Tercera. Les determinacions contingudes en l'expedient es consideren correctes des del punt de vista de les exigències de política urbanística i territorial de la Generalitat, tal com es recull en l'article 85 de la Llei 16/2005, Urbanística Valenciana.  
Quarta. És competent el conseller de Medi Ambient, Aigua, Urbanisme i Habitatge per a l'aprovació definitiva de la modificació proposada d'acord amb el que estableixen els articles 6.e) i 10.a) del Decret 162/2007, de 21 de setembre, pel qual s'aprova el Reglament dels Òrgans Territorials i Urbanístics de la Generalitat.  
Vistos els preceptes legals i la resta de pertinent aplicació, conforme a l'acord de la Comissió Territorial d'Urbanisme d'Alacant, resolc:  
Aprovar definitivament la modificació puntual número 63 del Pla General d'Ordenació Urbana d'Orihuela (Alacant).   
Contra aquesta resolució, que posa fi a la via administrativa, es podrà interposar recurs potestatiu de reposició davant del conseller de Medi Ambient, Aigua, Urbanisme i Habitatge en el termini d'un mes comptador des de l'endemà de la notificació d'aquesta, d'acord amb el que estableixen els articles 116.1 i 117.1 de la Llei 4/1999, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; o bé, recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això, sense perjudici que puga exercir qualsevol altre recurs que considere oportú.  
València, 25 de setembre de 2008.- El conseller de Medi Ambient, Aigua, Urbanisme i Habitatge: José Ramón García Antón.